《池阳谒梁昭明太子遗庙 其一》
明代·邝露

文心瞻睿作，遗像肃宗工。雪日明春甸，藤花落古宫。

蛇珠衡玉尺，鸡戟冠云虹。璧礼崇贤会，长江直向东。

作者简介：（1604—1650）明末清初广东南海人，原名瑞露，字湛若。诸生。历游广西、江苏、浙江间，在桂遍历诸土司辖地，悉知其山川风土。唐王立于福州，官中书舍人。永历中，以荐入翰林。清兵破广州，抱古琴绝食死。工诗善书，有《赤雅》、《峤雅》等。